L 130/28 De Europæiske Fællesskabers Tidende 26. 5. 1999 KOMMISSIONENS BESLUTNING af 6. maj 1999 om bemyndigelse af medlemsstaterne til midlertidigt at tillade handel med frø af visse arter, der ikke opfylder kravene i Rådets direktiv 69/208/EØF (meddelt under nummer K(1999) 1281) (1999/340/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 69/208/EØF af 30. juni 1969 om handel med frø af olie- og spindplanter ()), senest ændret ved direktiv 98/96/EF (?), særlig artikel 16, under henvisning til anmodning fra Østrig, og ud fra følgende betragtninger: (1) — Produktionen i Østrig af frø af meget tidlige sorter af soyabønner (Glycine max (L.) Merrill.), der opfylder kravene i direktiv 69/208/EØF med hensyn til mindste spireevne, er utilstrækkelig og at den kan ikke dække efterspørgslen i det pågæl- dende land; (2) — detikke været muligt at dække denne efterspørgsel på tilfredsstillende måde med frø fra andre medlemsstater eller fra tredjelande, der opfylder alle krav i nævnte direktiv; (3) — Østrig bør derfor i en periode, der udløber den 30. juni 1999, bemyndiges til at tillade handel med frø af meget tidlige sorter af soyabønner, der er under- givet mindre strenge krav; (4) desuden bør andre medlemsstater, der er i stand til at forsyne Østrig med sådant frø, der ikke opfylder kravene i nævnte direktiv, bemyndiges til at tillade handel med dette frø; (5) de i denne beslutning fastsatte foranstaltninger er i overensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug — VEDTAGET FØLGENDE BESLUTNING: Artikel 1 Østrig bemyndiges til indtil den 30. juni 1999 for arten og på de betingelser, der er fastsat i bilaget, at tillade handel på sit område med frø af sorter af soyabønner (Glycine () EFT L 169 af 10.7.1969, s. 3. () EFT L 25 af 1.2.1999, s. 27. max (L.) Merrill.), som ikke opfylder kravene i direktiv 69/208/EØF med hensyn til mindste spireevne, hvis følgende betingelser er opfyldt: a) spireevnen er mindst som fastsat i bilaget, b) på den officielle etiket skal spiringen, der er fastslået i rapporten om den officielle frøundersøgelse, være angivet. Artikel 2 1. De øvrige medlemsstater bemyndiges til på de i artikel 1 fastsatte betingelser og til det af ansøgermed- lemsstaten påtænkte formål på deres område at tillade handel med frø, som kan bringes i handelen i medfør af denne beslutning. 2.  Ved anvendelsen af stk. 1 yder medlemsstaterne hinanden administrativ bistand. Ansøgermedlemsstaten skal underrettes af de øvrige medlemsstater om, hvorvidt de har til hensigt at tillade handel med sådant frø, inden der kan gives tilladelse. Ansøgermedlemsstaten kan kun gøre indsigelse, hvis hele den mængde, der er anført i denne beslutning, allerede er blevet fordelt. Artikel 3 Medlemsstaterne giver straks Kommissionen og de øvrige medlemsstater meddelelse om, hvor store mængder frø der er mærket og må bringes i handelen på deres område i medfør af denne beslutning. Artikel 4 Denne beslutning er rettet til medlemsstaterne. Udfærdiget i Bruxelles, den 6. maj 1999. På Kommissionens vegne Franz FISCHLER Medlem af Kommissionen